钦定古今图书集成/明伦汇编/官常典/第637卷 > 薛敬之
## 钦定古今图书集成/明伦汇编/官常典/第637卷 > 薛敬之

按《山西通志》：“敬之，渭南人，成化间任应州，有学行，务
抚恤小民，循行阡陌，察民乏谷种者助之。又买牛给
民，令孳息为耕具。由是邑无惰民，野无荒土，积四万
馀石，流民闻而复业，有三百馀家。南山有虎患，为文
祭之，旬日间，虎死于壑，平地有暴水涌出，敬之望水
拜祷，水即泄回。作兴学校，节省里甲，政事文章，俱擅”
优长，时称为“关西夫子。”陞金华同知。